Era distància qu’eth shivau ei des arròdes deth car qu’amie ath sòn patron pera planhera (es darrèrs peus dera coa tòquen era jelha e un cuert espaci les dessepare mentre aqueth cor peth camp immens): atau ère era distància de Menelau der illustre Antilòc; pr’amor qu’encara qu’ath principi se demorèc ara distancia d’un trait de disc, lèu lo tornèc a arténher pr’amor qu’eth fòrt vigor dera ègua d’Agammenon, de Eta, de beròi peu, anaue aumentant.